/* KOM/2010/0814 lopull. - NLE 2010/0394 */ Ehdotus NEUVOSTON PÄÄTÖS Euroopan unionin puolesta omaksuttavasta kannasta Rotterdamin yleissopimuksen liitteeseen III tehtäviä muutoksia koskeviin ehdotuksiin





[pic] | EUROOPAN KOMISSIO | Bryssel 11.1.2011 KOM(2010) 814 lopullinen 2010/0394 (NLE) Ehdotus NEUVOSTON PÄÄTÖS Euroopan unionin puolesta omaksuttavasta kannasta Rotterdamin yleissopimuksen liitteeseen III tehtäviä muutoksia koskeviin ehdotuksiin (komission esittämä) PERUSTELUT 1. EHDOTUKSEN TAUSTA Yhdistyneiden Kansakuntien elintarvike- ja maatalousjärjestön (FAO) ja Yhdistyneiden Kansakuntien ympäristöohjelman (UNEP) alaisuudessa käydyt neuvottelut yleissopimuksesta, joka koskee tiettyjä kansainvälisen kaupan kohteina olevia kemikaaleja ja torjunta-aineita koskevaa ilmoitetun ennakkosuostumuksen menettelyä, saatettiin päätökseen maaliskuussa 1998. Yleissopimus avattiin allekirjoittamista varten syyskuussa 1998 Rotterdamissa järjestetyssä ministerikokouksessa. Yhteisö allekirjoitti sen 11. syyskuuta 1998. Rotterdamin yleissopimus on tärkeä edistysaskel kehitettäessä tiettyjen vaarallisten kemikaalien, muun muassa torjunta-aineiden, kansainvälistä sääntelyä. Yleissopimuksen tavoitteena on lisätä osapuolten yhteisvastuuta ja yhteistoimintaa näiden aineiden kansainvälisessä kaupassa ihmisten terveyden ja ympäristön suojelemiseksi mahdollisilta haittavaikutuksilta sekä myötävaikuttaa ympäristönäkökohtien kannalta järkevään kemikaalien käyttöön. Yhteisö on pannut yleissopimuksen täytäntöön vaarallisten kemikaalien viennistä ja tuonnista 17 päivänä kesäkuuta 2008 annetulla Euroopan parlamentin ja neuvoston asetuksella (EY) N:o 689/2008[1]. Neuvosto hyväksyi yleissopimuksen Euroopan yhteisön puolesta 25 päivänä syyskuuta 2006 tekemällään päätöksellä 2006/730/EY[2]. Yleissopimus tuli voimaan 24. helmikuuta 2004. Yleissopimuksen osapuolten konferenssin viides kokous (COP5) järjestetään Genevessä 20.–24.6.2011. Unionin lisäksi 26 sen jäsenvaltioista on yleissopimuksen sopimuspuolia. Osapuolten konferenssin alaisuudessa toimivan kemikaalien arviointikomitean (CRC) suositusten perusteella osapuolten konferenssin odotetaan tekevän päätöksen uusien kemikaalien lisäämisestä PIC-menettelyyn lisäämällä nämä kemikaalit yleissopimuksen liitteeseen III. Kemikaalien arviointikomitea suosittelee, että Rotterdamin yleissopimukseen liitteeseen III lisätään neljä kemikaalia, krysotiiliasbesti, endosulfaani, alaklori ja aldikarbi, joita koskevia vastaavia rajoituksia on jo unionin lainsäädännössä. Komissio ehdottaa näin ollen, että neuvosto päättäisi kannattaa unionin puolesta yleissopimuksen liitteeseen III tehtäviä muutoksia osapuolten konferenssin viidennessä kokouksessa. 2010/0394 (NLE) Ehdotus NEUVOSTON PÄÄTÖS Euroopan unionin puolesta omaksuttavasta kannasta Rotterdamin yleissopimuksen liitteeseen III tehtäviä muutoksia koskeviin ehdotuksiin EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan ja 207 artiklan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: 1. Euroopan unioni on ratifioinut Rotterdamin yleissopimuksen kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä, jäljempänä ’Rotterdamin yleissopimus’[3]. 2. Rotterdamin yleissopimus pannaan unionissa täytäntöön vaarallisten kemikaalien viennistä ja tuonnista 17 päivänä kesäkuuta 2008 annetulla Euroopan parlamentin ja neuvoston asetuksella (EY) N:o 689/2008[4]. 3. Jotta voitaisiin varmistaa, että tuojamaat hyötyvät Rotterdamin yleissopimuksessa määrätystä suojelusta, on tarpeen ja tarkoituksenmukaista antaa tuki kemikaalien arviointikomitean (CRC) suositukselle lisätä krysotiiliasbesti, endosulfaani, alaklori ja aldikarbi Rotterdamin yleissopimuksen liitteeseen III. Näiden neljän aineen käyttö on jo kielletty unionissa tai sitä on ankarasti rajoitettu, ja ne näin ollen kuuluvat Rotterdamin yleissopimuksen määräyksiä tiukempien vientivaatimusten soveltamisalaan. 4. Rotterdamin yleissopimuksen viidennen osapuolten konferenssin (COP5) odotetaan päättävän ehdotetun muutoksen sisällyttämisestä liitteeseen III. Unionin olisi kannatettava tätä muutosta, ON HYVÄKSYNYT TÄMÄN PÄÄTÖKSEN: Ainoa artikla Komissio kannattaa unionin puolesta Rotterdamin yleissopimuksen osapuolten konferenssin viidennessä kokouksessa krysoliittiasbestin, endosulfaanin, alaklorin ja aldikarbin lisäämistä Rotterdamin yleissopimuksen liitteeseen III. Tehty Brysselissä […] päivänä […]kuuta […]. Neuvoston puolesta Puheenjohtaja [1] EUVL L 204, 31.7.2008, s. 1. [2] EUVL L 299, 28.10.2006, s. 23. [3] EUVL L 299, 28.10.2006, s. 23. [4] EUVL L 204, 31.7.2008, s. 1.